योना 2Awadhi Bible: Easy-to-Read Version (ERV-AWA)
2 योना जब मछरी क पेटे मँ रहा, तउ उ आपन परमेस्सर यहोवा क पराथना किहेस। योना कहेस,
2 “मइँ गहिर विपदा मँ रहेउँ।
मइँ यहोवा क दोहाइ दिहेउँ
अउर उ मोका जवाब दिहस।
मइँ गहिर कब्र क बीचउ बीच रहेउँ।
हे यहोवा, मइँ तोहका गोहॅराएउँ
अउर तू मोर पुकार सुन्या!
3 “तू मोका समुद्दरे मँ लोकॉइ दिहे रह्या।
तोहार ताकतवर लहरियन मोका थपेड़ा मारेन,
मइँ समुद्दरे क बीच मँ मइँ गहिरा स गहिरा उतरन चला गएउँ।
मोरे चारिहुँ कइँती सिरिफ पानी ही पानी रहा।
4 फुन मइँ सोचेउँ, ‘अब मइँ, जाइ क मजबूर हउँ, जहाँ तोहार दृस्टि मोका देख नाहीं पाइ।’
मुला मइँ सहायता पावइ क तोहरे पवित्तर मन्दिर कइँती निहारत रहब।
5 “समुद्दर क जल मोका लील लिहेस ह।
पानी मोर मुँह बंद कइ दिहस,
अउर मोर साँस घुटि गइ।
मइँ गहिर समुद्दरे क बीच उतरत चला गएउँ
मोरे मूँड़े क चारिहुँ ओर खरपतवार लपट गएन ह।
6 मइँ समुद्दरे क तलहटी पइ पड़ा रहेउँ,
जहाँ पर्वत जन्म लेत हीं।
मोका अइसा लाग, जइसे इ बन्दीघरे क बीच सदा सर्वदा बरे मोह पइ ताला जड़ा अहइँ।
मुला हे मोर परमेस्सर यहोवा, तू मोका मोर इ कब्र स निकारि लिहा।
हे परमेस्सर, तू मोका जिन्नगी दिहा।
7 “जब मइँ बेहोस होत रहेउँ।
तब मइँ यहोवा क सुमरन किहेउँ हे यहोवा,
मइँ तोहसे बिनती किहेउँ
अउर तू मोर पराथनन आपन पवित्तर मन्दिर मँ सुन्या।
8 “लोग जउन बेकार मूरतियन क पूजा करत हीं
यहोवा क छोड़ दिहेस जउन कि ओन लोगन बरे दयालु रहेन।
9 मुक्ति तउ बस सिरिफ यहोवा स आवत ह!
हे यहोवा, मइँ तोहका सबइ बलि देब,
अउर तोहार गुन गाउब।
मइँ तोहार धन्यवाद करब।
मइँ तोहार मन्नतन मँागब अउर आपन मन्नतन क पूरा करब।”
10 फुन यहोवा उ मछरी स कहेस अउर उ योना क झुरान धरती पइ आपन पेटे स बाहेर उगलि दिहस।
eng_Latn hin_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva bho_Deva bho_Deva mag_Deva awa_Deva bho_Deva awa_Deva awa_Deva awa_Deva awa_Deva awa_Deva awa_Deva hin_Deva awa_Deva awa_Deva bho_Deva awa_Deva awa_Deva awa_Deva awa_Deva awa_Deva awa_Deva bho_Deva